ગેજેટ ડેસ્કઃ ટેલિકોમ કંપની રિલાયન્સ જિયોએ ઇન્ડિયન પ્રીમિયર લીગ (IPL)ને ધ્યાનમાં રાખીને પોતાના યૂઝર્સ માટે ખાસ ઓફર્સ લોન્ચ કરી છે. તેમાં 251 રૂપિયાનું ક્રિકેટ સીઝન પેક લોન્ચ કર્યું છે. આ પેકમાં જિયો ટીવી પર યૂઝર્સ આઇપીએલની સીઝન અર્થાત્ 51 દિવસો સુધી મોબાઇલ પર લાઇવ IPL મેચ જોઇ શકશે. આ પેકમાં યૂઝર્સને 102 જીબી 4જી ડેટા મળશે. રોજ 2 જીબી ડેટા હાઇ સ્પીડ ડેટા લિમિટ મળશે. એટલું જ નહીં જિયો દ્વારા ડેટા પેકની સાથે લાઇવ મોબાઇલ ગેમ અને ક્રિકેટ કોમેડી શો પણ શરૂ કરવામાં આવશે. જિયોએ આ પ્લાન અને ઓફર્સ ભારતમાં આઇપીએલની પોપ્યુલારિટીને ધ્યાનમાં રાખીને લોન્ચ કર્યો છે.